MODEL CONTRACT DE SERVICII

Preambul
In temeiul Legii nr. 98/2016 privind achizitiile publice, cu modificarile si completarile ulterioare, a Hotararii Guvernului nr. 395/2016 privind aprobarea Normelor metodologice de aplicare a prevederilor referitoare la atribuirea contractului de achizitie publica/ acordului-cadru din Legea nr. 98/2016 privind achizitiile publice, cu modificarile si completarile ulterioare si a Raportului procedurii de atribuire a contractului de achizitie publica, inregistrat sub nr. …….. din	, s-a incheiat prezentul contract
de servicii.

1. Parti contractante
SERVICII PUBLICE IASI SA, cu sediul in judetul Iasi, localitatea Iasi, SOS. TUDOR NECULAI 25,  înregistrată la Oficiul Registrului Comerţului  sub nr. J2010001098229, având Cod Unic de Inregistrare RO 27277063, telefon 0232.267392, fax 0232.277650, e-mail office@spiasi.ro, cont: RO31RNCB0175122793750001 – deschis la BCR Iași, legal reprezentată prin dl. Ivan Laurentiu, director general, in calitate de achizitor, pe de alta parte 
si
................................ cu sediul in .............tel.: .............., fax	, inregistrata la Oficiul National
al Registrului Comertului sub nr. .................., cod unic de inregistrare	, avand cont
bancar...................., deschis la ............, reprezentata legal prin ................, avand functia de	, in
calitate de PRESTATOR, pe de alta parte.

2. Definitii
2.1. In prezentul contract urmatorii termeni vor fi interpretati astfel:
a) contract - contractul, asimilat potrivit legii, actului administrativ, reprezentand acordul de vointa al celor doua parti, incheiat in scris;
b) achizitor si prestator - partile contractante, asa cum sunt acestea numite in prezentul contract;
b1) emitent al facturii electronice - rol principal - se identifica cu vanzatorul (prestatorul, furnizorul, executantul), care emite factura electronica catre destinatar si o transmite in sistemul national privind factura electronica RO e-Factura;
b2) destinatar al facturii electronice - rol principal - se identifica cu cumparatorul (beneficiarul/ achizitor);
c) pretul contractului - pretul platibil prestatorului de catre achizitor, in baza contractului pentru indeplinirea integrala si corespunzatoare a tuturor obligatiilor asumate prin contract;
d) servicii - activitati a caror prestare fac obiectul contractului, astfel cum sunt prevazute in caietul de sarcini, cod CPV;
e) act aditional - document ce modifica prezentul contract de servicii;
f) oferta - documentatia care cuprinde propunerea tehnica si propunerea financiara;
g) propunerea tehnica - document al ofertei, elaborat pe baza cerintelor din caietul de sarcini, stabilite de autoritatea contractanta;
h) propunerea financiara - document al ofertei prin care se furnizeaza informatiile cerute prin documentatia de atribuire cu privire la pret, tarif, alte conditii financiare si comerciale;

i) caiet de sarcini - document, reprezentand anexa a prezentului contract de servicii, intocmit de catre achizitor, care include definirea conditiilor, specificatiilor tehnice si, totodata, indicatiile privind regulile de baza care trebuie respectate in elaborarea propunerii tehnice de catre prestator;
j) documentatie de atribuire - documentatie ce cuprinde toate informatiile legate de obiectul contractului de achizitie publica si de procedura de atribuire a acestuia, inclusiv caietul de sarcini;
k) durata contractului - intervalul de timp in care prezentul contract opereaza valabil intre parti, potrivit legii, ofertei si documentatiei de atribuire, de la data intrarii sale in vigoare si pana la epuizarea conventionala sau legala a oricarui efect pe care il produce, inclusiv perioada de garantie si eventualele pretentii fondate pe clauzele sale;
l) durata de prestare a serviciilor - intervalul de timp in care prestatorul presteaza serviciile pe care le presupune indeplinirea contractului, astfel cum acestea sunt prevazute in caietul de sarcini si in contract, inclusiv operatiunile preliminare si finale previzibile si imprevizibile, cu exceptia cazurilor de forta majora, incepand cu data incheierii contractului;
m) rezilierea contractului - se intelege desfiintarea pe viitor a contractului de servicii, fara ca aceasta sa aduca atingere prestatiilor succesive care au fost facute anterior rezilierii;
n) standarde/conditii tehnice de calitate - standardele, reglementarile tehnice sau altele asemenea, prevazute in caietul de sarcini si in propunerea tehnica;
o) forta majora - conform art. 1351 Cod Civil, un eveniment extern, imprevizibil, absolut invincibil si inevitabil, mai presus de controlul partilor, care nu se datoreaza greselii sau vinei acestora, care nu putea fi prevazut la momentul incheierii contractului si care face imposibila executarea si, respectiv, indeplinirea contractului; sunt considerate asemenea evenimente: razboaie, revolutii, incendii, inundatii sau orice alte catastrofe naturale, restrictii aparute ca urmare a unei carantine, embargou, enumerarea nefiind exhaustiva, ci enuntiativa. Nu este considerat forta majora un eveniment asemenea celor de mai sus care, fara a crea o imposibilitate de executare, face extrem de costisitoare executarea obligatiilor uneia din parti;
p) penalitati - despagubirea stabilita in contractul de servicii ca fiind platibila de catre una din partile contractante catre cealalta parte in caz de neindeplinire a obligatiilor din contractul de servicii sau de indeplinire cu intarziere fata de termenele limita, astfel cum au fost stabilite de parti;
q) subcontractant/ subantreprenor - orice operator economic care nu este parte a unui contract de achizitie publica si care executa anumite parti ori elemente ale lucrarilor/ serviciilor, raspunzand in fata contractantului de organizarea si derularea tuturor etapelor necesare in acest scop. Punerea la dispozitie a unui utilaj sau furnizarea de materiale/ bunuri in cadrul unui contract de achizitie publica nu este considerata subcontractare in sensul legii achizitiilor publice, in conformitate cu art. 19 din prezentul contract;
r) zi - zi calendaristica; luna - luna calendaristica; an - 365 de zile.

3. Interpretare
3.1. In prezentul contract, cu exceptia unei prevederi contrare, cuvintele la forma singular vor include forma de plural si viceversa, acolo unde acest lucru este permis de context.
3.2. Termenul "zi" ori "zile" sau orice referire la zile reprezinta zile calendaristice daca nu se specifica in mod diferit.

Clauze contractuale obligatorii
4. Obiectul contractului
4.1. Obiectul contractului consta in prestarea serviciilor de formare profesionala, respectiv "...................................................................”, in perioada convenita si in conformitate cu prevederile caietului de sarcini si cu obligatiile asumate prin prezentul contract.
4.2. In vederea indeplinirii obiectului contractului, prestatorul are obligatia de a presta serviciile de ..............................................., conform specificatiilor din cadrul caietului de sarcini.

5. Pretul contractului
5.1. Pretul convenit pentru indeplinirea contractului, platibil prestatorului de catre achizitor, este de
………. lei, la care se va calcula şi adăuga T.V.A. în cuantumul procentual legal aplicabil la data emiterii facturii fiscale de către prestator.
5.2. Pentru serviciile prestate, platile datorate de achizitor prestatorului sunt cele declarate in propunerea financiara, anexa la contract.
5.3. Pretul contractului ramane ferm si nu se accepta ajustarea acestuia pe toata durata derularii.

6. Modalitati de plata
6.1.(1) Achizitorul are obligatia de a efectua plata convenita in prezentul contract, catre furnizor in termen de 30 de zile de la data transmiterii de catre emitent a facturii in sistemul national privind factura electronica RO e-Factura.
(2) Daca data scadenta este o zi nelucratoare, termenul de plata va fi decalat pana la prima zi lucratoare, urmatoare acesteia. Plata contravalorii serviciilor prestate se va efectua in lei.
(3) Plata prestatorului se va face in baza facturii emise. Prestatorul va emite factura dupa semnarea procesului verbal de receptie al serviciilor de catre reprezentantii fiecarei parti sau a altor documente justificative, dupa caz, prin care se certifica prestarea serviciilor solicitate si receptia lor.
(4) Prestatorul poate solicita plata unui avans conf. HG 264 /2003 în valoare de 30 % din valoarea contractului.
6.2. Prestatorul este raspunzator de corectitudinea si exactitatea datelor inscrise in factura si se obliga sa restituie atat eventualele sume incasate in plus, cat si foloasele realizate necuvenit, aferente acesteia.
6.3. Prezentarea cu date eronate sau incomplete, fata de prevederile legii si ale contractului de achizitie, a facturii spre decontare, face sa nu curga termenul de plata, daca achizitorul sesizeaza prestatorul despre neregulile constatate si returneaza factura in original, in termen de 15 zile de la primirea facturii. Un nou termen de plata va curge de la confirmarea de catre achizitor a noii facturi prezentate de catre prestator, completate cu date corecte, potrivit legii si a prevederilor contractuale.
6.5.(1) Prestatorul va restitui orice sume cuvenite achizitorului si care i-au fost platite in plus fata de valoarea finala certificata, in termen de 5 zile de la primirea unei cereri in acest sens.
(2) Daca prestatorul nu va face plata in termenul limita de mai sus, achizitorul va aplica penalitati reprezentand 0,05% pentru fiecare zi de intarziere din suma necuvenita, pana la indeplinirea efectiva a obligatiilor.
6.6. In cazul in care achizitorul calculeaza si factureaza prestatorului penalitati reprezentand 0,05%/zi din valoarea contractului pentru neindeplinirea obligatiilor ce ii revin din prezentul contract, prestatorul are obligatia de a achita factura de penalitati transmisa de achizitor, in termen de 15 zile de la transmiterea acesteia.

7. Durata contractului
7.1. Contractul intra in vigoare la data de: ................., si este valabil pana la data de 31.12.2026
7.2. Contractul intra in vigoare la data semnarii, cu posibilitate de prelungire prin act aditional.

8. Aplicabilitate
8.1. Prezentul contract intra in vigoare la data semnarii acestuia de catre ambele parti.
8.2. Contractul inceteaza de drept, atunci cand ambele parti, confirma ca s-a indeplinit in totalitate obiectul contractului, in conformitate cu specificatiile caietului de sarcini.

9. Documentele contractului
9.1. Documentele prezentului contract, care fac parte integranta din acesta, sunt:
· caietul de sarcini;
· oferta prestatorului (propunerea tehnica si propunerea financiara);
· acte aditionale, daca partile vor semna astfel de documente in timpul derularii contractului.
9.2. In cazul in care, pe parcursul indeplinirii contractului, se constata faptul ca anumite elemente ale propunerii tehnice sunt inferioare sau nu corespund cerintelor prevazute in caietul de sarcini, prevaleaza prevederile caietului de sarcini.

10. Standarde
10.1. Serviciile prestate de prestator, in vederea indeplinirii obiectului prezentului contract, vor respecta standardele si prescriptiile tehnice in vigoare, prezentate de catre prestator in propunerea sa tehnica si in conformitate cu cerintele achizitorului, prezentate in caietul de sarcini, si cu legislatia romana in vigoare, in domeniul obiectului contractului.
10.2. In caz de ambiguitati sau discrepante, interpretarea se va face in ordinea urmatoarei enumerari: cerintele caietului de sarcini, standarde, clauzele prezentului contract, propunerea tehnica si propunerea financiara si celelalte documente ale procedurii de achizitie. Documentele mentionate constituie documentele contractului si fac parte integranta din acesta.

11. Obligatiile principale ale prestatorului
Prestatorul are obligatia:
11.1  Prestatorul are obligatia de a presta serviciile care fac obiectul prezentului contract cu profesionalismul si promptitudinea cuvenite angajamentului asumat si in conformitate cu cerintele caietului de sarcini, si cu obligatiile asumate prin prezentul contract.
11.2 In vederea indeplinirii obiectului contractului, prestatorul are obligatia de a indeplini cerintele caietului de sarcini, parte integranta a prezentului contract.
11.3 Prestatorul are obligatia de a pastra confidentialitatea informatiilor si a datelor colectate cu ocazia indeplinirii obiectului prezentului contract.
11.4 Prestatorul este pe deplin responsabil pentru serviciile prestate in conformitate cu propunerea sa tehnica, pe toata perioada de derulare a contractului. Totodata, este raspunzator atat de siguranta tuturor operatiunilor si metodelor de prestare utilizate, cat si de calificarea personalului folosit pe toata perioada contractului.
11.5 Prestatorul se obliga sa respecte, pe toata durata contractului, regulile obligatorii referitoare la conditiile de munca si protectie a muncii, in vigoare la nivel national.
11.1. Prestatorul se obliga sa despagubeasca achizitorul impotriva oricaror:
i) reclamatii si actiuni in justitie, ce rezulta din sau in legatura cu serviciile prestate;
ii) daune-interese, costuri, taxe si cheltuieli de orice natura, aferente, cu exceptia situatiei in care o astfel de incalcare rezulta din respectarea caietului de sarcini intocmit de catre achizitor.

12. Obligatiile principale ale achizitorului
Achizitorul are obligatia:
12.1. Achizitorul se obliga sa receptioneze, potrivit clauzei art. 17, serviciile prestate in termenul convenit.
12.2. Achizitorul se obliga sa efectueze plata pretului contractului catre prestator, exclusiv sub conditia indeplinirii de catre acesta in mod corespunzator a obligatiilor contractuale, acceptate de catre achizitor.
12.3. Achizitorul se obliga sa puna la dispozitia prestatorului orice facilitati si/ sau informatii pe care acesta le-a cerut in propunerea tehnica si pe care le considera necesare indeplinirii contractului, in masura in care achizitorul le detine.

13. Sanctiuni pentru neindeplinirea culpabila a obligatiilor
13.1. In cazul in care, prestatorul nu reuseste sa-si execute obligatiile asumate prin prezentul contract, achizitorul va calcula si factura penalitati in cuantum de 0,01% pentru fiecare zi de intarziere din pretul contractului, pana la indeplinirea efectiva a obligatiilor. Penalitatile astfel calculate pot depasi valoarea debitului.
13.2. In cazul in care achizitorul nu onoreaza factura in termenul convenit la art. 6.1, prestatorul va putea calcula si factura penalitati in cuantum de 0,01% pentru fiecare zi de intarziere din pretul contractului, pana la indeplinirea efectiva a obligatiilor.
13.3. Nerespectarea obligatiilor asumate prin prezentul contract de catre una dintre parti, da dreptul partii lezate de a cere rezilierea contractului de servicii si de a pretinde plata de daune-interese. 

14.  Încetarea contractului
14.1 Prezentul contract se va rezilia de drept, fara a mai fi necesara punerea in intarziere a prestatorului, fara incuviintarea vreunei instante judecatoresti si/sau arbitrale si fara a mai fi necesara indeplinirea vreunei formalitati prealabile daca:
a) prestatorul a fost condamnat, in ultimii 3 ani, prin hotarare definitiva a unei instante judecatoresti, pentru o fapta care a adus atingere eticii profesionale sau pentru comiterea unei greseli in materie profesionala;
b) in situatia in care prestatorul cesioneaza drepturile sale izvorate din prezentul contract, fara acceptul achizitorului;
c) are loc orice modificare organizationala care implica o schimbare cu privire la personalitatea juridica, natura sau controlul prestatorului, cu exceptia situatiei in care asemenea modificari sunt inregistrate intr-un act aditional la contractul de servicii.

(2) Prezentul contract se poate rezilia unilateral si in urmatoarele cazuri:
a) prestatorul nu-si indeplineste obligatiile contractuale, desi a fost notificat de achizitor;
b) apare orice alta incapacitate legala care impiedica executarea prezentului contract de servicii;
c) in situatia in care achizitorul, pentru diferite motive care nu au putut fi prevazute la data incheierii contractului, decide sa rezilieze contractul de servicii.
14.5. In cazul in care prestatorul se afla in procedura insolventei declarata sau nedeclarata, se aplica prevederile Legii nr. 85/2014 privind procedura insolventei, cu modificarile si completarile ulterioare.
14.6. Rezilierea contractului pentru motivele mentionate la art. 14.4 se va notifica in scris partii contractante cu cel putin 30 de zile lucratoare anterior datei de reziliere.
14.7. Achizitorul va avea, pana la data rezilierii, aceleasi obligatii de plata prevazute in contract, inclusiv plata serviciilor prestate si receptionate pana in acel moment.
14.8. Achizitorul isi rezerva dreptul de a denunta unilateral contractul de servicii, in cel mult 30 de zile de la aparitia unor circumstante care nu au putut fi prevazute la data incheierii contractului si care conduc la modificarea clauzelor contractuale, in asa masura incat indeplinirea contractului respectiv ar fi contrara interesului public.
14.9. Achizitorul isi rezerva dreptul de a renunta oricand la contract, printr-o notificare scrisa, adresata prestatorului, fara nicio compesatie, daca acesta din urma da faliment, cu conditia ca aceasta anulare sa nu prejudicieze sau sa afecteze dreptul la actiune sau despagubire pentru prestator. In acest caz, prestatorul are dreptul de a pretinde numai plata corespunzatoare pentru partea din contract indeplinita pana la data denuntarii unilaterale a contractului.
14.10. In caz de neexecutare, contractul se considera desfiintat de drept, fara a mai fi necesara punerea in intarziere si fara orice alta formalitate prealabila.
14.11. Clauza de la art. 14.10 are drept efect desfiintarea neconditionata a contractului, de indata ce a expirat termenul de executare, fara ca obligatiile contractuale sa fi fost duse la indeplinire.

15. Incepere, finalizare, intarzieri, incetare, sistare
15.1. (1) Prestatorul are obligatia de a incepe prestarea serviciilor in conformitate cu prevederile art. 8.1. din prezentul contract.
(2) In cazul in care prestatorul sufera intarzieri datorate in exclusivitate achizitorului, partile pot stabili de comun acord, in scris, prelungirea perioadei de prestare a serviciilor.
15.2.(1) Serviciile prestate, respectiv documentele elaborate, in baza contractului trebuie finalizate in termenele convenite de parti, termene ce se calculeaza de la data intrarii in vigoare a contractului.
(2) In cazul in care exista:
i) orice motive de intarziere, ce nu se datoreaza prestatorului; sau
ii) alte circumstante neobisnuite, susceptibile de a surveni altfel decat prin incalcarea contractului de prestator, acesta este indreptatit sa solicite prelungirea perioadei de prestare a serviciilor, iar atunci partile vor revizui, de comun acord, perioada de prestare a serviciilor, fara a fi afectate prevederile referitoare la pretul contractului.
15.3. In cazul in care achizitorul este de acord cu prelungirea duratei contractului si a duratei de realizare a prestatiilor in alta situatie decat cele prevazute in cuprinsul art. 15.2. alin (2) din contract, respectiv in cazul in care prelungirea se produce din culpa prestatorului, prestatorul va datora penalitati catre achizitor in cuantumul stabilit la art. 14.1. din contract, pentru perioada cuprinsa intre ziua urmatoare

datei initiale a finalizarii serviciilor si pana la data finalizarii efective si integrale a serviciilor sau, dupa caz, pana la data platii daunelor compensatorii aferente nefinalizarii, in tot sau in parte, a serviciilor.
15.4. Prezentul contract inceteaza de plin drept:
a) la expirarea duratei pentru care a fost incheiat;
b) la indeplinirea obiectului prezentului contract;
c) la o data anterioara celei pentru care a fost incheiat, prin acordul de vointa al partilor contractante;
d) prin denuntare unilaterala, conform art. 14.8;
e) in caz de forta majora, conform art. 20.

Clauze contractuale specifice

16. Garantia de buna executie a contractului 
16.1. Garantie de buna executie in cuantum de 2.5% din valoarea fara TVA a prezentului contract, cu respectarea prevederilor art. 154 din Legea nr. 98/2016.
16.2. Garantia de buna executie se constituie, in termen de 5 zile lucratoare de la data semnarii contractului.
16.3. În cazul în care valoarea garanţiei de bună execuţie este mai mică de 5.000 de lei, autoritatea contractantă are dreptul de a accepta constituirea acesteia prin depunerea la casierie a unor sume în numerar.
16.4. Achizitorul se obliga sa elibereze garantia pentru participare si sa emita ordinul de incepere a contractului numai dupa ce furnizorul a facut dovada constituirii garantiei de buna executie. Restituirea garantiei de participare se face in urma unei solicitari scrise din partea furnizorului, mentionandu-se numarul contului bancar in care se va face viramentul.
16.5. Achizitorul are dreptul de a emite pretentii asupra garantiei de buna executie, in conditiile prevazute la art. 41 din HG 395/2016.   
16.6. Achizitorul se obliga sa restituie garantia de buna executie constituita, in conditiile art. 1542 din Legea nr. 98/2016.
16.7. Garantia produselor este distincta de garantia de buna executie a contractului.

17. Receptie si/sau verificari
17.1. Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnica si din caietul de sarcini.
17.2. Achizitorul are dreptul de a notifica imediat prestatorul, in scris, orice plangere sau reclamatie ce apare in timpul derularii contractului. In situatia primiri unei astfel de notificari, prestatorul are obligatia de a remedia orice deficienta in termenele prevazute prin caietul de sarcini, fara costuri suplimentare pentru achizitor.
17.3. Achizitorul si prestatorul au obligatia reciproca de a notifica, in scris, unul celuilalt identitatea reprezentantilor sai imputerniciti pentru acest scop.

18. Amendamente
18.1. Partile contractante au dreptul, pe durata indeplinirii contractului, de a conveni modificarea clauzelor contractului, prin act aditional, numai in cazul aparitiei unor circumstante care lezeaza interesele comerciale legitime ale achizitorului si care nu au putut fi prevazute la data incheierii contractului, fara a fi afectate clauzele contractuale obligatorii.
18.2. Modificarile aduse clauzelor prezentului contract vor fi valabile numai daca se vor stipula in scris de catre partile contractante.

19. Cesiunea
19.1. Este permisa doar cesiunea creantelor nascute din acest contract, obligatiile nascute ramanand in sarcina partilor contractante, asfel cum au fost stipulate si asumate initial.

20. Forta majora
20.1. Forta majora este constatata de catre o autoritate competenta.
20.2. Forta majora exonereaza partile contractante de indeplinirea obligatiilor asumate prin prezentul contract, pe toata perioada in care acesta actioneaza.
20.3. Indeplinirea contractului va fi suspendata in perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.
20.4. Partea contractanta, care invoca forta majora, are obligatia de a notifica celeilalte parti, imediat si in mod complet, producerea acesteia si sa ia orice masuri, care ii stau la dispozitie, in vederea limitarii consecintelor.
20.5. Daca forta majora actioneaza sau se estimeaza ca va actiona o perioada mai mare de 6 luni, fiecare parte va avea dreptul sa notifice celeilalte parti incetarea de plin drept a prezentului contract, fara ca vreuna din parti sa poata pretinde celeilalte daune-interese.

21. Solutionarea litigiilor
21.1. Eventualele diferende nascute din prezentul contract sau in legatura cu acesta se vor rezolva pe cale amiabila. In cazul in care incercarea de rezolvare amiabila va esua, diferendele se vor inainta spre solutionare catre instanta judecatoreasca in a carei competenta teritoriala se afla sediul achizitorului.

22. Limba care guverneaza contractul
22.1. Limba care guverneaza contractul este limba romana.

23. Comunicari
23.1. (1) Orice comunicare dintre parti, referitoare la indeplinirea prezentului contract, trebuie sa fie transmisa in scris.
(2) Orice document scris trebuie inregistrat atat in momentul transmiterii, cat si in momentul primirii.
23.2. Prin exceptie, comunicarile intre parti se pot face si prin telefon, fax sau e-mail, cu conditia confirmarii in scris a primirii comunicarii si a inregistrarii acesteia.

24. Legea aplicabila contractului
24.1. Contractul va fi interpretat conform legilor din Romania.

25. Dispozitii finale
25.1. Semnand acest contract, partile isi asuma fiecare riscul de eroare cu privire la intelegerea oricarei prevederi din contract.
25.2. Prin semnarea contractului, partile confirma faptul ca acesta reflecta in mod deplin intreaga vointa a acestora cu privire la obiectul contractului, prevaleaza fata de orice intelegeri, inscrisuri sau negocieri care au avut loc intre parti inainte de semnarea acestuia, precum si faptul ca nu exista niciun fel de elemente secundare, legate de contract si intelegerea dintre parti, care sa nu fi fost reflectate in contract.
25.3. Daca una sau o parte din prevederile prezentului contract este sau devine nelegala, fara valoare sau neaplicabila, aceasta nu va afecta celelalte prevederi, care vor ramane valabile si aplicabile in masura maxima permisa de lege. Clauzele nule sunt inlocuite cu dispozitiile legale aplicabile.
25.4. Persoanele care semneaza in numele partilor contractante declara ca sunt pe deplin autorizate sa faca acest lucru, in numele acelei parti. In caz contrar - de lipsa a autorizarii pentru incheierea contractului, se va considera ca acestea au inteles sa se oblige personal si sa incheie contractul in numele lor, asumandu-si drepturile si obligatiile prevazute in contract.
25.5. Partile avand la cunostinta natura operatiunilor avute in vedere de prezentul contract, declara ca isi asuma riscul schimbarii imprejurarilor in care s-a incheiat acesta, in conformitate cu art. 1271 din Codul Civil.
Partile au inteles sa incheie azi,	, prezentul contract de servicii in trei (3) exemplare originale,
doua (2) exemplare pentru achizitor si un (1) exemplar pentru prestator.


